Olento (novelli)

Olento (engl. Who Goes There?) on yhdysvaltalaisen kirjailijan John W. Campbellin vuonna 1938 ilmestynyt tieteisnovelli.

Novellin pohjalta on tehty kolme elokuvaa: Christian Nybyn ohjaama (usein Howard Hawksin nimiin laitettu, Hawks oli toinen elokuvan tuottajista) ’Se’ toisesta maailmasta vuodelta 1951, John Carpenterin ohjaama The Thing – ”se” jostakin vuodelta 1982 ja kaikkein viimeisimpänä Matthijs van Heijningen Jr:n ohjaama The Thing vuodelta 2011, joka onx Carpenterin elokuvan esiosa.

Suomessa Olento on julkaistu muun muassa Outoja tarinoita 3:ssa.

 Juoni 
Etelämantereella eristyksissä olevan tutkimusaseman retkikunta löytää jään alle hautautuneen avaruusaluksen, joka putosi maahan 20 miljoonaa vuotta sitten. He yrittävät sulattaa jään käyttämällä termiittiräjähdettä, mutta tämä tuhoaakin aluksen. He kuitenkin löytävät aluksen matkustajan jäästä ja uskovat sen etsineen lämpöä ennen jäätymistä. Retkikunta tuo löytämänsä olennon tutkimusasemalla jääkimpaleen sisällä. Jää alkaa sulaa ja herättää hirviön, joka voi omaksua minkä tahansa syömänsä elävän olennon muodon, muistot ja persoonallisuuden, säilyttäen kuitenkin alkuperäisen kehomassansa lisääntymisen varalta. Tutkimusaseman miehistön tietämättä olento tappaa välittömästi aseman fyysikon, miehen nimeltään Connant ja omaksuu tämän muodon. Koska olennon materiasta on vielä lähes 40 kiloa jäljellä, se yrittää seuraavaksi jäljitellä rekikoiraa. Aseman miehistö kuitenkin löytää koiraolennon kesken muodonmuutoksen ja tappaa sen. Patologi Blair, joka oli vaatinut olennon sulattamista jäästä, sekoaa syyllisyydentunteesta ja vainoharhaisuudesta. Hän vannoo tappavansa jokaisen tutkisasemalla pelastaakseen ihmiskunnan, jolloin hänet eristetään lukittuun vajaan. Myös Connant eristetään varotoimenpiteenä ja käytäntöön laitetaan "neljän sääntö", jolloin jokaisen aseman henkilökunnan jäsenen on oltava kolmen muun tarkan valvonnan alaisena. 

 Hahmot 
 Aseman henkilökunta 
Vaikka tutkimusaseman asutus koostuu 37:stä henkilöstä, heistä vain 16 nimetään tarinassa. Tarinan loppuun mennessä heistä 15 ovat paljastuneet olennon luomiksi jäljitelmiksi.

 Barclay: läsnä olennon kaivauksessa.
 Benning: mekaanikko. Selviää hengissä. Esiintyy vuoden 1982 elokuvasovituksessa meteorologina nimellä "George Bennings".
 Blair: biologi, läsnä olennon kaivauksessa. Blair sekoaa kun olento pakenee hänen vaadittua sen jäästä sulattamista. Blair lukitaan vajaan jossa hän joutuu olennon jäljittelemisen uhriksi. Esiintyy vuoden 1982 elokuvasovituksessa.
 (Bart) Caldwell: tiimin jäsen. Esiintyy vuoden 1982 elokuvasovituksessa nimellä "Palmer".
 Clark: koiranohjaaja. Esiintyy vuoden 1982 elokuvasovituksessa.
 Connant: fyysikko. Hän joutuu olennon ensimmäiseksi uhriksi. Frozen Hell -romaanissa hänelle on annettu etunimi "Jerry".
 Copper: lääkäri, läsnä olennon kaivauksessa. Esiintyy vuoden 1982 elokuvasovituksessa.
 (Samuel) Dutton: paljastuu jäljitelmäksi.
 Garry: retkikunnan komentaja. Paljastuu jäljitelmäksi. Esiintyy vuoden 1982 elokuvasovituksessa.
 Harvey
 Kinner: arpinaamainen kokki, paljastuu jäljitelmäksi. Esiintyy vuoden 1982 elokuvasovituksessa nimellä "Nauls".
 McReady: retkikunnan toinen komentaja, meteorologi, läsnä olennon kaivauksessa. Esiintyy vuoden 1982 elokuvasovituksessa helikopterilentäjänä nimellä "R. J. MacReady". MacReady esiintyy uudelleen elokuvaan perustuvassa videopelissä ja sarjakuvissa.
 (Vance) Norris: lihaksikas fyysikko. Esiintyy vuoden 1982 elokuvasovituksessa, hänelle annetaan kuitenkin Kinnerin kohtalo ja iso osa tämän karakterisointia.
 Pomroy: karjanhoitaja.
 Ralsen: rekien vartija.
 Van Wall: päälentäjä.

 Ei-ihmishahmot 
 "Olento", tarinan antagonisti, on pahantahtoinen, muotoaan muuttava avaruusolento. Esiintyy kaikissa kolmessa elokuvasovituksessa. Ensimmäisessä elokuvassa (1951) se esitetään pitkänä, uhkaavana humanoidina joka koostuu kasvimateriasta. Myöhemmissä elokuvissa olento säilyttää kykynsä muuttaa muotoa, mutta ei kykene telepatiaan.
 Charnauk: johtava alaskanhusky, ensimmäinen olennon avoimen hyökkäyksen kohde.
 Chinook ja Jack: kaksi muuta huskya.

 Frozen Hell 
Vuonna 2018 selvisi että Who Goes There? oli itse asiassa lyhennetty versio Campbellin aikaisemmin kirjoittamasta romaanista. Laajempi käsikirjoitus (joka sisälsi myös aivan erilaisen alun), nimeltä Frozen Hell, löytyi laatikosta täynnä käsikirjoituksia, jonka Campbell oli lähettänyt Harvardin yliopistolle. Löydön teki kirjailija ja elämäkerturi Alec Nevala-Lee tutkiessaan Campbellin ja muiden tieteiskirjallisuuden kulta-ajan kirjailijoiden elämäkertoja.

Kickstarter kampanja aloitettiin koko romaanin julkaisemiseksi. 1. joulukuuta kampanja oli kerännyt yli 155,000 dollaria, kun sen alkuperäinen tavoite oli 1,000 dollaria. Wildside Press alkoi jakaa E-kirjaversioita romaanista kampanjan tukijoille digitaalisesti 16. tammikuuta, 2019. Fyysiset kopiot ilmestyivät saman vuoden kesäkuussa.

Luokka:Novellit